QEMBO 1 

Qiisok rade mara 36:1-43 

Yuusuf kee kay tooboko 37:1—45:28 

Masril sugte Israayil ummatta 46:1 — 50:26 



GINO ELLE TEKKE'NNA 

IQembook Yalli qaran kee baaxo gine. ^ Too saaku baaxo 
hebelto'weelo luk manannaay, baaxo'bagul tu mananna. 
Inkih tan baaxo leek kibbinteh teneeh, dariifal kaadu kaxxa 
lee akak teneeh, kaxxa dite kaadu dariifal akak ten. Yallih 
Roocaaniyya too leeh amol haadak ten. ^ Yalli, "Ifi yanay" 
iyyeeh, too waqdi ifi gace. ^ Yalli woo ifu yossokooteeh, too 
waqdi dite ifuk baxseh. ^Usuk ifuk "Loqo" iyyeh muggaaqi- 
seeh, dite kaadu Baral muggaaqise. Too waqdi bari tatreeh, 
maaci maaciseh. Tohim tekkem, naharsi ayrok ten. 

6 Tohuk lakal Yalli, "Leek fanat hawah tan foxo tanay. Too 
foxo daga raqta lee kee guba raqta lee tittak baxissay" iyye. 
^ Tohim usuk elle iyye'nnal tekke. Tonnal Yalli hawah tan 
foxo bicseeh, daga raqta lee kee guba raqta leek fanal too foxo 
ten. ^Too waqdi Yalli too foxo Qaraanal muggaaqise. Too 
waqdi bari tatreeh, maaci maaciseh. Tohim tekkem nammey- 
haytoh ayrok ten. 

9 Tohuk lakal Yalli, "Baaxo akah tambulle'nnah, qaran 
gubal tan lelwa inki'kke fanah gactay" iyye. Tohim kaadu 
tekkeh. ^^ Kafin baaxoy lee sinni Ardil muggaaqiseeh, lelway 
itta fanah gactehiyyak migaaqah "Bada" 'yaanam iyye. Too 
waqdi, Yalli tahim yuble waqdi yossokooteh. ii Tohuk lakal 
Yalli, "KuUi qaynatih cooxuuy, qayso kee daro baaxo'bagul 
taabakay. Keenik kuUi tiya isi xaylo taysabakay" iyye. Tohim 
kaadu tekkeh. ^^ Tohuk gexxaamah baaxo'bagul kuUi qaynatih 
cooxuuy, qayso kee daro tooboke. Yalli tahim yuble waqdi 
yossokooteh. ^^Too waqdi bari tatreeh, maaci maaciseh. 
Tohim tekkem sidochaytoh ayrok ten. 

14-15 Tohuk lakal Yalli, "Bar kee laqo tittak baxsinta'gidi- 
hiiy, kaadu, ayrooraay sanoota kee qiidih edde asan ayroora 
tamixxige'gidih qaraanal ayro kee alsa kee cutuuka tanay, 
baaxoh ifu akkeloonuk" iyye. Tohim usuk elle iyye'nnal tekke. 
1^ Yalli kaxxa namma ifu bicseeh, tohim ayroy loqo tackume 
kee alsay bar tackumehiyyak ten. Yalli kaadu cutuuka gine. I'^Ifi 
baaxo'bagul ifa'gidih too cutuuka dabqih qaraanal hee. i^Bar 
kee loqoh amol abbootan yalleeni'gidiiy, kaadu dite kee ifu 
tittak baxsaana'gidih qaraanal dabqih ken hee. Yalli tah meqem 
kinnim yubleeh, yossokooteh. i^Too waqdi bari tatreeh, maaci 
maaciseh. Tohim fereyhaytoh ayrok ten. 

20 Tohuk lakal Yalli, "Lelwa mango rooci leemik 
tamaggaay, galwa elli hay tarn kaadu qaraanal haadday" iyye. 
21 Too waqdi Yalli qanxaffe le baddi alluwwe gineeh, kaadu 
mango qaynatak tan alluwwey baddi addal taloole kee kaadu 
mango qaynatak tan alluwwey qaraanal haadda itta gine. Yalli 
tahim yuble waqdi yossokooteh. ^ijoo waqdi Yalli keenit 
barkat hee. Lelwah addat tan alluwwak inkih, "Isin xalaay, 
enderriyaay, bad kiba" 'yaanam iyye. Galwa le alluwwey 
haaddak, "Isin kaadu amagguk emeggiya" yaanam iyye. 
23 Too waqdi bari tatreeh, maaci maaciseh. Tohim tekkem 
konoyhaytoh ayrok ten. 

24 Tohuk lakal Yalli, "Baaxo mango qaynatak tan 
alluwwak tu raaqe ikkal dubaalitte takkuu, saq kee baaxol 
garbah gexxi itta alluwwah agantah baaxo'bagul tanay. Rooci 
elli haytam inkih qaynat-qaynatak tanay" iyye. Tohim usuk 
elle iyye'nnal tekke. ^s Yalli, tahamay rooci edde heeh isih 
gine, yuble waqdi yossokooteh. 

26 Tohuk lakal Yalli annah iyye. "Taway sahda bicsenno. 
Ken bicisna waqdi ni weelo alleloonuuh, ni gurral gacelon. 
Oson inkih tan baaxo kee kuUum takkuu, qaraanal haadda itta 
alluwwe takkuu, saqa kee baaxol gexxi ittaamal inkih abboo- 
tan aallelon" iyye. ^Tjonnal Yalli sahda isi gurral gineh, isi 
weelot ken hayya heeh, say num kee lab num ken abe. 

28 Tohuk lakal barkat keenit heeh, keenik iyyeemih, "Mango 
xaylo xalaay, enderra. Sin xalay baaxo inkih kibay, baaxo 
inkih ken amrih gubat gactay, baddi addal yan kuUuumuuy, 
qaraanal haadda itta galwa le alluwweey, baaxo'bagul eneyya 
itta rooci leemih abbootan inkih sinim yakkay" 'yaanam iyye. 

29 "Toh lih mango kulli qaynatak tan daro kee mango qaynatak 
yan cooxih xayloy takmoonu waytaana siinih eceeh an. 
3**Takkay immay alluwweey, dubalwaay, saqaay, baaxol 
garbah gexxi ittam kee qaraanal haadda ittaamah inkih, qayso 
kee ayyuufa le coox maaqoh keenih eceeh an" 'yaanam iyye. 
Tohim kaaduuy tekkeh. ^i Yalli isih ginna heem inkih 
wagiteeh, kaxxam yossokoote. Too waqdi bari tatreeh, maaci 
maaciseh. Tohim tekkem leceyhaytoh ayrok ten. 

2 Baaxo kee qaraanaay baaxo 'baguuy qaraanal enna ittaa- 
mih giniyyak tamannal gaba kale. 2Xahimih giniyyak 
malcinhaytoh ayrok dumal gaba kaleeh, malcinhaytoh ayrol 
taamak yeedeeh. ^Too ayrot Yalli barkat heeh, tet rikeek tan 
ayroy muxxo le abe. Macaay itteenik, Yalli too ayro kuUiimih 
giniyyak gaba edde kale ayrok teneeh, taama edde yeyseedem 
kaadu too ayrok ten. Muxxo le ayro tet akah abem tohu. 
4-^ Addunya elle ginnintem tama innak ten. 

QADAN DEQSITTA'KKEH BUSTAANA 

Goytah yan Yalli naharak addunya gine saaku, baaxo'bagul 
rob masuginnaay, baaxo yabqure mari masuginna. Tohuk 
gexxaamah, baaxo'bagul hebelto'caxa kee daro masuginna. 
^Takkay immay baaxo 'gubak tawqe lee kafin baaxo afaquk ten. 

7 Tohuk lakal Goytah yan Yalli baaxo 'baguk bullaaqe 
beyya heeh, sahdaytu akak gine. Rooci yace ufuy sanat kaak 
fuubeeh, too waqdi too sahdaytut rooci gace. 

8 Goytah yan Yalli too waqdi ayro'mawqa le kabuk Qadan 
deqsitta baaxol bustaan heeh, woo gine num dabqih wokkel 
hee. ^Wokkel mango qaynatak yan cooxuy qax-meqe yuysu- 
bukeeh, woo coox meqe xaylo xala cooxuk ten. Too bustaanak 
gudel waar tace caxa kee, umam kee meqem sittak edde 
baxsan kas tace caxa toobokeh ten. 

10 Qadanal woo coox tafqe lee darah gexak ten. A weeqayti 
Qadanak taturra iyyek lakal affara weeqaytuh kurruume. 
11 Too affara weeqaytuk naharsi weeqayti Fison deqsita 
weeqaytu. Woo weeqayti dahab elle geytima Cawiila deqsitta 
baaxol inkih caxita. i^ Woo baaxoh dahab agle sinni meqe 
dahabak ten. Ahimi'kalah a baaxol limo gibdi qatri kee limo 
gibdi xeet geytima. i^Nammeyhayto'weeqayti Gicoon deqsita 
weeqaytu. A weeqayti Kuus baaxoh deraafel caxita. 
1"* Sidochayto weeqayti Tigras weeqaytuuy, a weeqayti Assuur 
baaxok ayro'mawqa le kabul caxita. Fereyhayto' weeqayti 
Furaat deqsita weeqaytu. 

1 5 Tohuk lakal Yalli too num beyya heeh, a bustaanih addal 
yabqureeh, dacrisa'gidih kaa hee. i^-i'^Too waqdi kaak iyyee- 
mih, "Umam kee meqem sittak edde baxsan kas tace 
caxa'kalih cooxuk faxinnaan caxah xaylo ottokom. Takkay 
immay too caxah xaylo tokmek too ayrook rabettom ixig" 
'yaanam kaak iyye. 

18 Tohuk gamadal Yalli iyyeemih, "A num dibuk gacam 
mafaxxintaay, tohuk gexxaamah kaa catta wakliitay kaa'lih 
bicta gineyyo" iyye. ^^ Yalli bullaaqe baaxok ugussa heeh, 
inkih tan alluwwa kee haada akak gine. Too waqdi Yalli, ken 
elle muggaaqisu waa migooqa yable'gidih Adamay buUaaqek 
ginehiyya fan ken baahe. Too waqdi Adam migaq keenih 
yeyyeeqe. Too saaku usuk keenih yeyyeeqe migaq ken migaq 
yekke. ^^ Tonnal too sahdayti alluwweey dubalwaay saq kee 
qaraanal haadda itta alluwwe kee baaxol garbah gexxa 
alluwweh inkih migaq abe. Takkay immay Adam, kaat bicta 
kaa catta wakliita tohim fan gee ikkal yen. 

21 Tohuk lakal Yalli Adamal gibdi xin ruubeeh, usuk too 
xiinit yan waqdi, tattabak lafa kaak kalla heeh woo lafa akak 
kale ikke xagar-cadok kaah kibe. ^^ Yalli too sahdaytuk kale 

lafak say num bicseeh, too waqdi Adam fanah tet baahe. ^^ Too 
waqdi Adam iyyeemih, 

"EUecabol geem innih faxeemi, 

yi innah tan sahdayto geeh ani. 
Lafa teetik yi lafak bicseeni; 

tet cadoyta yi cadoytak heeni. 
Yalli tet 'kak ginem yi xagara; 
tohul migaq teetik barra kinni" iyye. 
2^* Lab num abba kee ina cabba heeh, isi barra lib akah gaeaah, 
kaa kee tet baxsa sinni inki xagar akah takkem tamaha. ^^ Woo 
num kee barra qasunuk sugte immay akah mawacarriyinnon. 

SAHDAYTI AMRIH CINA 

3Goytah yan Yalli ginna hee alluwwek inkih gorcih abeesak 
lafittam matanaay, tonna'mmay abeesa a barrak itteemih, 
"Yalli 'Woo bustaan addal yan cooxuk xaylo makmina' 
'yaanam nummah siinik maay iyye?" axcuk tet esserte. 

2-3 Too waqdi too barra itteemih, "Woo cooxuk gudel 
tooboke caxah xaylok kalih cooxih xaylo nakmem tu mali 
immay 'Too gudel tooboke caxah xaylo akme kee hinnay 
kaadu gabah kinni-way xagteenik, rabettoonu' 'yaanam nek 
iyye, Yalli" itte. 

4 Too waqdi abeesa, "Kee woh numma hinnaay, rabah 
abtaanam manton. ^ Takkay immay woo caxah xaylo tokmee- 
nik, Yallih innah umam kee meqem sittak baxsettoonum Yalli 
isih yaaxigeh!" teetik itte. 

6 A barra, a caxah xaylo yokmeenik makmoh meqeeh, 
yubleenik intih kaadu noori leeh, yokme marah kaadu kas 
tacee 'yaanam toobbe waqdi, xaylo akak luuqussa hayteh, 
tokmeeh, garab kaadu baqlay tet lih sugehiyyah teceeh, usuk 
kaadu teetik kaxxih yokmeh. '^ Woo caxa yokmen waqdiik, tut 
radeenih, tohuk gexxaamah subla'caxah ayyuufa sittat ribba 
heenih, qawrat 'sinnik edde yusturen. 

8 Too saaku ayro xamacca itte waqdi Goytah yan Yalli woo 
bustaanih cooxih addat gexamgexa waqdi, ibi karbaaca kaak 
yoobbeeniih, coox fanat kaak yombooqoren. ^Takkay immay 
Yalli Adamah secca iyyeeh, "Elle tanim mankeey?" kaak iyye. 

10 Too waqdi Adam Yallak, "Anu ku ibak karbaaca 
bustaan addal oobbe waqdi, qasunuk sugeemih sabbatah kok 
meesiteeh, ombooqore" iyye. 

1 1 Yalli kaak iyyemii, " Atu qasunuk tanim iyyi koh 
warseeh? Anu makmin kok exce caxah xaylo maay tokmee?" 
kaak iyye. 



6 QEMBO 3 

12 Too waqdi Adam Yallak iyyemii, "Atu akkel yo'lih 
wakalih cabte barra ama caxah xaylo yoh teceeh, too waqdi 
okmeh" iyye. 

13 Yalli kaadu woo barrak, "A abtem macaay?" iyye. 
Isiiy, "Abeesa yoo duquurusseeh, too waqdi okme" itte. 

YALLI KEENIL ABE COKMI 

14 Yalli too waqdi abeesak iyyeemih, "Abeesay atu annah 
tanim abteemih sabbatah diggalsimetto. Tahak wadir aki 
alluwwat abe wee abaaro kol oobisah an. A saakuuk xabba 
haanam garbah cirrig axcuk gexettoh, rabba 'tarn fanah 
maaqoh burta akamuk sugetto. ^^Koo kee a barrah fanat 
naqabu heeyyo. Kok raddem kee teetik raddem naqboytit 
abeyyo. Teetik raddem amo kok tafqeleeh, atu kaadu teetik 
raddeemik xibqit aretto" iyye. 

16 Barrak kaadu iyyeemih, "Idqinol taqabi kot aymag- 
geyyooh, xaltam faxxa saaku kaadu lacawal biyak kot 
aymaggeyyo. Ah inkih kot akkih baqli niya allettooh, kay 
amrih xiinetto" teetik iyye. 

17 Yalli kaadu Adamak iyyeemih, "Atu isi barrah yab 
toobbeeh, makmin kok exce caxah xaylo tokme. Atu abteemik 
gexxaamah baaxo inkih abbarsimtay, baaxo'bagul katlah is 
dudda maaqo tabqure'gidih rabba 'ta fanah taqabak sugetto. 
i^Baaxol keenan kee sibaasib aabukeleeh, maaqoh daro kee 
caxa'miru akmetto. ^^Akak tekke bullaaqe'fan gactam fan 
baaxo'bagul tankammem bicissa'gidih, cawalakaay gibdi 
taamah taamitak sugetto. Duma akak tekkem buUaaqeey, uxih 
bullaaqe'fan gacetto" kaak iyye. 

20 Woo barra bani-adantuk inkih inah teneeh tonna leemiik 
Adam migaaqah Haawa teetik iyye. (Haawa 'yaanam mano 
'yaanama.) ^^ Goytah yan Yalli saqi arabak sara bicissi heeh, 
Adam kee Haawa edde sarise. 

YALLI, ADAM KEE HAAWA BUSTAANAK XIIRIYE 

22 Goytah yan Yalli too waqdi isi'lih yaabeh iyyeemih, "Ta 
way ta mari nanu akah naaxige'nnah umam kee meqem sittak 
baxisu duuda mara yekken. Ahak wadir woo waar tace caxah 
xaylo luuquseenih, yakmeenim kee kuUi way waaraanam keenil 
matan" iyye. 23Xohuk lakal Yalli woo Qadan bustaan deqsita 
aracak ken yeyyeeqeeh, akak yemeeten buUaaqe yabqure mara 
ken abe. ^'^ Yalli Adam kee Adam barra wokkek xiiriyek lakal, 
sinam woo waar tace caxal xayyoowe wayta'gidih, woo 
bustaanak ayro'mawqa le kabul dacrissa'malayka kee kuUi 
kaalibil yafkune, girah innah hadig iyya sef hee. 

